LidanRubinov/Halacha-QA huggingface dataset:
שאלה: לעשות פסל של דוד המלך: מדוע אסור לבנות פסלים של צדיקים, כגון: דוד המלך לדוגמה, בירושלים לעיניי הכלל, אם על אכן דמותו של דוד מקדשת דרכו את ה כפי שקרא לירושלים עיר דוד ולא עיר ה, ועדיין הדבר מתקבל שכן זה נחשב לקידוש השם דרכו. האיסור נכתב: "לא תעשה לך פסל", משמע יש הדגשה שלא לעשות למען הפרט, אך נראה לי רק הגיוני לעשות פסל של צדיק אם הדבר תורם לקידוש ה ופסל של דוד בירושלים היה תורם במידה עצומה לכך!!! דבר שני הוא המשך האיסור: ".וכל תמונה", יש הדגשה חדשה כאן.וכל. אז איך זה שמותר לתלות תמונות של רבנים וצדיקים בבית? ופסל של דוד המלך הצדיק הגדול הזה כשהוא לא בביתנו הפרטי, אלא לנחלת הכלל של ישראל לקידוש השם אסור? מראש
תשובה: א. יש איסור לעשות פסל לשם עבודה זרה, ויש איסור פחות חמור לעשות צורת אדם אפילו לשם נוי. ואפשר להכין ציור או צורה המזכירה את דוד עם כתובת כמו כינור ונבל ולחרוט עליו וניגן דוד בכינור או פס' אחר. ב. תמונות מצולמות או מצויירות שאינן בולטות אין איסור, ואם כן אפשר לצייר את דוד המלך אם תרצי.
שאלה: אנדרוגיני: לרב! אדם הראשון היה אנדרוגינוס. לפני ה"ניסור" הבנתי שמשיח הוא נשמה כוללת שניצוץ של כל יהודי נמצא בו. משיח הוא שורש כל הנשמות " כנסת ישראל" האם יכל להיות. שלמלך המשיח יש נטיות אנדרוגיוניות? כלומר נימשך לבני המין השני? בסוד זכר ונקבה בראם ויקרא שמם אדם. הרי כתוב נחה עליו רוח " הויה" והויה זה הצלם אלוקים זכר ונקבה. הייתכן שהמשיח הוא אנדרוגיני בפנימיותו?
תשובה: : ניתן לומר שמי שאדריגנוס נמצא במתח בין הנטיות השונות שבקרבו. כשיש דעה שאדם ראשון אדרוגינוס זאת לא כביטוי לאישיותו אלא כדרך לבאר שגם הנפש הנשית טמונה באדם הראשון.
שאלה: שמועה טובה ורעה: אם אני צריך לבשר למישהו שתי בשורות: אחת טובה והשנייה רעה. מה קודם למה? האם אפשר בבקשה לרשום מקורות רב
תשובה: : מצאתי בספר באמרי שפר להגרש"ק זי"ע בפרשת מקץ בפסוק  בראשית מא,כח  "הוא הדבר אשר דברתי אל פרעה אשר האלקים עושה הראה את פרעה" שהוכיח מחלום פרעה שקודם הקב"ה בישר לו את השמועות הטובות על שבע השנים הטובות. ואחר כך בישר את הבשורה הרעה על שבע השנים הרעות. וכך מסתבר שהרי הוכיחו מהגמ' בפסחים  ג ב  שאין מודיעים בשורה רעה בפירוש וללא צורך.
שאלה: שחייה משפחתית נטו: האם מותר למשפחה הקרובה בלבד לשחות בבריכה? אח ואחות אמא ואבא?
תשובה: לשחות עם בגדי ים לא צנועים אסור לאח ואחות וכן לבן ואימו. אבל אם היא לבושה כמו שהיא מסתובבת בבית, כגון: מכנסיים, מותר.
שאלה: ראיה ע"י זכוכית מגדלת: לרב דוד חי הכהן 1- למנהג הספרדים, בס"ת שיש נגיעה בשם הקדוש ואינו ניכר הפירוד רק ע"י זכוכית מגדלת. האם זה בכלל מוקף גויל שלא יהיה צריך תיקון או דלמא מקרי נגיעה? האם מותר לגרד הנגיעה מפני קדושת השם? 2- כנ"ל, אלא שאפשר לראות את הפירוד רק ע"י אור השמש?
תשובה: 1. זה עדיין מוקף גויל ובכל זאת יש לתקן בזהירות. ומותר בעדינות לגרור וזהו בגדר תיקון ולא מחיקה. 2. כנ"ל מותר מן הדין, וראוי לתקן בכל זאת.
שאלה: שבע ברכות בעשרה שלא אכלו פת: בשבת האחרונה התארחו חתן וכלה בשבע הברכות שלהם אצל חברים. היו שם שלושה שאכלו לחם. הם ביקשו משבעה נוספים לבוא ולהשלים מניין לשבע ברכות. השבעה אכלו כזית עוגה. הם ברכו שבע ברכות אולם זימנו רק בשלושה. א. האם היה אפשר לזמן בעשרה, שהרי השבעה אכלו פת הבאה בכיסנין ויש לזה שייכות ללחם? זה כמו מי שאוכל רק כזית לחם והתחייב מדרבנן. ב. האם לשבע ברכות חייבים עשרה שאכלו פת או שאפשר לזמן בשלושה ולברך כשיש עוד שבעה שלא אכלו כלל? לרב
תשובה: צריכים להיות לפחות 7 אוכלי לחם, ביניהם החתן.
שאלה: פרישת כהן גדול מתפקידו: האם מותר לכהן גדול לפרוש מהתפקיד שלו?
תשובה: לשואל, מסתבר שמותר לכהן גדול לפרוש מתפקידו ביוזמתו, אם כי אינני זוכר הוכחה מפורשת או דוגמא לכך. לפי ההלכה כהן גדול צריך לפרוש מתפקידו אם אירע לו מום קבוע, וכן עליו לפרוש זמנית אם הוא נטמא ביום הכיפורים ואינו יכול לבצע את עבודת יום הכיפורים שצריכה להעשות על ידי כהן גדול. במשך תקופה ארוכה בימי בית שני היה מקובל שהשלטון מחליף את הכהנים הגדולים. הגמרא ביומא ט ע"א אומרת שהכהנים "לא הוציאו שנתם", ועל פי הבנה מקובלת המובן הוא שהם מתו בכל יום כיפור, אולם הדברים תמוהים, ויש כמה ראיות שהכוונה היא שהיו מחליפים אותם מדי שנה (על כך בהרחבה במאמר 'מיתת הכהנים הגדולים בימי בית שני' מאת הרב בנימין לנדאו, בטאון 'מעלין בקודש' טו עמ' 171-180). בירושלמי ביומא (פ"א ה"א) מפורש שכהנים גדולים הוחלפו על פי הוראת המלך, הובא בתוספות ביומא יב ע"ב ד"ה כהן גדול, שכתבו: "מסתבר שהדבר תלוי במלך ובאחיו הכהנים". הגמרא ביומא שם אמנם מציינת את התופעה לשלילה, אבל מוכח מכל המקורות הללו שהמינוי וההדחה בדרך זו תקפים הלכתית. מאחר שהמינוי תלוי בהחלטת הגורמים המוסמכים - מסתבר שגם החלטת האדם עצמו לפרוש אפשרית, כשם שללא ספק מינויו מלכתחילה תלוי בהסכמתו. יש להעיר, שהפרישה מהתפקיד לא מחזירה אותו למעמד הלכתי של כהן הדיוט רגיל. עדיין חלים עליו כל דיני הכהן הגדול (שלא להיטמא לקרובים ולא לשאת אלמנה, פטירתו מאפשרת לרוצחים בשגגה לחזור לביתם, ועוד), פרט לכך שהוא אינו יכול עוד להקריב את פר הכהן הגדול ביום הכיפורים וכן אינו מקריב את "מנחת חביתין" שמביא הכהן הגדול בכל יום (משנה מגילה פ"א מ"ט וברייתא מפורטת ביומא עג ע"א).
שאלה: פינוי בינוי ע"פ ההלכה: כבוד הרב ברצוני לברר כמה דברים בעניין "פינוי בינוי" וראשית אסביר את התהליך כולו ואת החוק. במקומות רבים במישור החוף מדברים כיום על פינוי בינוי - כלומר פינוי בניין ישן מתושביו ובינוי בית חדש - שמוסיף בד"כ לדירה חדר, חניה, מחסן ומעלית. תהליך הפינוי כולו ישולם ע"י הקבלן - כולל שכירות והובלת רהיטים הלוך וחזור. ע"פ החוק אין צורך בהסכמה של כל הדיירים, מספיק ש 80 חתמו, ואז הם יכולים לתבוע תביעת נזיקין לבית משפט את ה- 20 שלא חתמו, אם אין להם סיבה טובה(בעיני בית המשפט) אזי הם יחוייבו בתשלומי פיצויים לכל הדיירים - ההפרש בין שווי הדירה כעת לשווי המשוער לאחר הפינוי בינוי. יש לציין שהרבה מהמסרבים לחתום עושים זאת כדי לנסות לקבל תנאים יותר טובים מהקבלן. לכאורה נראה שע"פ ההלכה אין מקום לתביעת נזיקין זו, וכן שאין אפשרות להכריח אדם לעזוב את ביתו אע"פ שלאחר מכן יקבל נכס ששווה קרוב לפי שנים משוויו הנוכחי. ומאידך אולי אפשר לומר שחוקי המדינה תקפים גם בנידון זה. א. האם מותר ליזום פינוי בינוי בבניין? ומה הדין אם אני יוזם פרוייקט זה -שלא ע"מ לתבוע את ה20 משום שאני חושב שכולם ירצו ויחתמו, אך למעשה יכול להיות שיהיו דיירים שיסרבו? האם יש הבדל אם המסרבים הם פחות מ20 או לא? ב. האם מותר לקנות דירה בבניין שחלק מדייריו חתמו על פינוי בינוי, האם יש הבדל אם חתמו פחות מ80 או יותר מכך? מראש וסליחה על האורך
תשובה: ראש בית המדרש הרב אברהם יצחק כלאב שליט"א הורה שאפשר ליזום מהלך כזה, ואף לתבוע את המיעוט המסרב לדין תורה, טעם הדבר מצד שאדם שקונה דירה בבית משותף, עושה זאת על דעת כך ששאר הדיירים נוהגים על פי חוקי המדינה וממילא החוקים מקבלים תוקף של מנהג המקום,. בנושאים מעין אלו אין שום צורך להיכנס לדיון העקרוני על תוקף החוק הרב יעקב גרוס
שאלה: האם מותר בדיעבד לאכול בשר כשר שנטחן במטחנה לא כשרה נקיה: בשר כשר ומוכשר שנטחן במטחנה לא כשרה (בעבר נטחנה בה גבינה ואולי גם בשר לא כשר) אך בזמן הטחינה היא הייתה נקיה ועברה שטיפה במים חמים וסבון במדיח, האם בדיעבד מותר לאכול ממנו? יש לציין שכל מה שנטחן במטחנה היה קר
תשובה: ב"ה שלו-ם וברכה אם לא השתמשו במטחנה 24 שעות והיא היתה נקי-ה טעם האיסור נפגם בדיעבד הבשר לא נאסר. צריך להכשיר את המטחנה לפני שימוש. הרב חגי בר גיורא
שאלה: טבילת כלים: רבים שומרים על כשרות בשר וחלב אך בשל חוסר מודעות או ידיעה לא הטבילו את הכלים. מנושא מכירת חמץ בפסח, עלה בדעתי אפשרות פתרון כללי שעשוי להיות מעשי לנושא הנ"ל. אפשר למכור לגוי את כל הכלים שלא נטבלו ובסכום המכירה לשכור אותם ממנו.
תשובה: ב"ה שלו-ם וברכה לכתחילה יש להטביל כלים כלימוד של ח מכלי מדין. יש המקלים במקומות ציבורים למכור את הכלים לנוכרי. אולם ברור שעדיף להטביל כלימוד של ח ולא למצוא דרך עוקפת. הרב חגי בר גיורא
שאלה: השקעת כסף בבנק: ליהודי יש סכום כסף שקיבל בירושה ורוצה להשקיעו בבנק שישמור על ערכו. אם צובר רווחים, האם יש אבק ריבית והיתר עיסקא מתיר זאת? האם זה על פי דין תורה? רבה.
תשובה: על מנת לשמור על ערך הכסף חייבים להפקידו בבנק בחסכונות. לבנקים יש היתר עסקה ולכן קבלת הריבית היא חלק מהרווחים שהבנק הרוויח.
שאלה: הסרת קרציה לחתול בשבת: ראשית, האתר הזה נפלא ביותר. מכרה זהב לחיי קדושה ותורה. 1. האם, בשבת, מותר להסיר קרציות וביצים מחתול מחמד? 2. והאם אפשר עם מסרק כינים גם? בעדינות, כדי לא לגרום לתלישת שיער. 3. שערות רבות, שנשרו על הבגדים, האם מותר לנער בקלילות עם היד, וכך לא לעבור על גיבול ולישה? 4. אם יצא החוצה, האם מותר להרים אותו, מדין חי נושא את עצמו? הוא חוזר לבית לבד אחרי שעה קלה. 5. האם מותר לסמן לו עם היד, לכיוון של חרק על הקיר וכו, כדי שישחק איתו? חתול, כידוע, זה לא חיה מאולפת כדוגמת כלב או קוף. 6. והאם מותר לעזור לו קצת, להרים אותו?
תשובה: 1-2. יש חשש של תלישת שיער ואסור. 3. מותר. 4. אסור, בעלי חיים הם מוקצה (שח, מ). 5. מותר. 6. אסור.
שאלה: איפה זה מרה ואיפה זה מדבר שור?: לרב 1.האם מרה ומדבר שור הם שני מקומות שונים? 2.מה הכוונה מדבר שור? למה קראו למקום כך? 3.האם מרה זה מדבר 4.האם עמ"י קוראים למקום מרה כי לאחר שהתנסו במים המרים קראו למקום כך לפני כן לא קראו למקום מרה?
תשובה: לשואל שאלה 1 ושאלה 3: מדבר שור הוא המדבר שעוברות בו הדרכים המוליכות אל מצרים. אחר הליכה של שלושה ימים הגיעו בני ישראל למקום אשר שמו מרה. מקום זה מזוהה עם "עין חוארה" של היום (ברכת מים מרים במישור החוף המזרחי של מפרץ סואס, בערך שבעים ק"מ דרומית מזרחית לסואס, וכשמונה ק"מ מצפון לעין ע'רנדל מדרום לואדי אמרה). ראה "דעת מקרא". ובמכילתא דרבי שמעון בר יוחאי (פרק טו) אמרו: "ויצאו אל מדבר שור - זה מדבר כוב. אמרו עליו על מדבר כוב שהיה שמונה מאות פרסה על שמונה מאות פרסה וכולו מלא נחשים ועקרבים". שאלה 2: על משמעותו של השם "מדבר שור" עמדו ח (שמות רבה כד, ד): והסבירוהו באופנים שונים: (א) "אין אנו מוצאין שיש מדבר ששמו שור ומהו מדבר שור, אמר ר' יצחק: בזכות אברהם שדברתי עמו ואמרתי לו 'וגם את הגוי אשר יעבודו' וגו' (בראשית טו), שכתוב בו 'וישב בין קדש ובין שור' (בראשית כ)". (ב) ועוד שם: "ר' אבין אומר: מהו מדבר שור? שנתאוו ישראל ליעשות בו שורות שורות דגלים דגלים". (ג) ועוד שם: "מהו מדבר שור? אלא עד שלא יצאו ישראל ממצרים היה העולם מדבר, כיון שיצאו נעשה העולם שור". (ד) ועוד שם: "עד שלא קבלו ישראל את התורה היה העולם עשוי מדבר, כיון שקבלו את התורה נעשה העולם שור". מובן שיש להעמיק בדבריהם ולהבינם אל נכון. הסבר נוסף מובא ב"דעת מקרא" (שמות טו, כב הערה 1 ), זו לשונו: 'שור' מקביל בלשון מקרא ל'עין'   ".בן פרת עלי עין, בנות צעדה עלי שור" (בראשית מט, כב). ולפי זה לשון 'שור' עשוי להתפרש בהרחבה לכל מקור מים. והכוונה לתעלת ספר מצרית קדומה, שעברה סמוך לזרוע הפילוסית ונקראה בלשונם 'המים המפרידים'. והמדבר הסמוך לה נקרא במקרא על שמה 'מדבר שור'. שאלה 4: המקום נקרא מרה בפי הבריות בגלל המים המרים שהיו בו עוד לפני המעשה המסופר. כך נראה מלשון הפסוק. נאמנה
שאלה: בזבוז זמן לנשים: בתשובה שהרב כתב לשאלה ששאלו אותו הרב כתב: "אצל נשים הענין של ביזבוז זמן פחות קריטי. נשים לא חייבות במצוות עשה שהזמן גרמא משום שהקב"ה לא רוצה שהנפש של האישה תהיה לחוצה וממוסגרת בזמנים. הפנאי הנינוחות והנעימות הם אלו התכונות העיקריות שצריכות להתפתח באישה." זה היה לי קצת מוזר לקרוא את זה, כי הרי גם נשים הובאו לעולם כדי לעבוד את ה, ולהתקדם, וללמוד בתורה את מה שהן כן צריכות, ולעולם אי אפשר "לגמור", ותמיד יש מה לעשות, אולי אני אומרת את הדברים בעקבות זה שב"ה אני לומדת תורה, ורוב מה שאני לומדת מכוון לגברים, אבל אני אישית כן מרגישה לא נח כשאני מבזבזת את הזמן בקריאת ספר, או בדברים אחרים. אז השאלה שלי- האם התחושה שיש לי שאני מבזבזת את הזמן, וזה שאני לפעמים אפילו קצת "בלחץ" כי אני רוצה ללמוד יותר תורה, זה לא טוב? השאלה נשאלה בהמשך לשאלה "לא נהנית ממוזיקה "כשרה"
תשובה: ניתן לנצל את הזמן אבל לא בלחץ. כך מתאים לנפש האישה שהיא עדינה נינוחה ומלאת מאור פנים.
שאלה: האם זה לשון הרע?: לרב האם זה לשון רע? 1.מורה אחת סיפרה לי שבעלה למד בישיבה ואז אמרתי לה תראי לי אותו היא אמרה לי תנסי לדמיין אותו וכו.אז אמרתי לה ליד עוד אנשים בחיים לא דמיינתי שכך יראה בעלך כי אמרת לי שהוא למד בישיבה ולכן דמיינתי אותו עם זקן וכו. האם זה לשון הרע? 2.מורה אחת סיפרה לי שמורה רווקה מהצוות אצלנו יצאה עם אחיה והם נפרדו ולא סיפרה לי למה, האם זה לשון הרע?
תשובה: 1. ישנם תלמידי חכמים רבים ומובהקים שאינם בעלי זקן, ולכן אין בדבר משום לשון הרע. אם אמרת לה בפני כמה אנשים   סימן שאמרת זאת בתמימות ולא התכוונת לתאר את בעלה של חברתך בצורה שלילית.  חפץ חיים הלכות לשון הרע כלל ב' הלכה ב'. 2. בד"כ ההיפרדות נעשית על רקע אי-התאמה ואין בדבר משום לשון הרע. ככלל, המטרה של איסור לשון הרע היא לפתח הסתכלות חיובית על המציאות, ולכן אם הזדמן לך לשמוע דבר על מישהו, ואינך רואה אותו באופן שלילי   לא עברת על איסור שמיעת או קבלת לשון הרע.  חפץ חיים הלכות לשון הרע כלל ו' בהגהה על סעיף ד'. רבה הרב אשר עגם
שאלה: לתופף בשבת: כידוע אסור לתופף על שולחן בשבת אם זה בשביל קצב. אם אדם שוכב על המיטה ומתופף עם ידיו על המיטה סתם כך. האם יש בעיה בדבר?
תשובה: האיסור רק למוזיקה, ולא לדברים אחרים לדוגמא : להעיר ישן, להשקיט קהל. וכן הדין בשאלתך
שאלה: פאה נכרית: מנין המקורות לאלה ש"מסתמכים" היום על הפוסקים ש"התירו" פאה נכרית? מי "התיר"?
תשובה: עיין במקורות האלו שהוצאתי מהאינציקלופדיה התלמודית: שלטי גבורים שבת פ"ו, ועי"ש שהביא גם מנזיר כח ב דאפשר בפאה נכרית  רמ"א בד"מ או"ח סי' שג אות ו ובשו"ע שם עה ב  מג"א שם ס"ק ה  שו"ע הרב שם. ועי' לבוש עה ב שדייק "פאה נכרית שאינו שלה". שו"ת אגרות משה חלק אה"ע ב סימן יב. בברכת התורה, WWW.Yeshiva.org.il
שאלה: ברכה על מזוזה שנפלה: האם צריך לברך על מזוזה שנפלה כמו שמברכים על טלית שנפלה?
תשובה: ב"ה שלו-ם וברכה, בפתחי תשובה (יורה דעה רפ"ט, א') פוסק: "ונראה דאם נפל המזוזה מעצמו לארץ ורוצה לקבעה צריך ודאי לברך כמו נפל טליתו שם ופשוט הוא ". וכן נפסק בערוך השולחן(שם, ד'). אולם גם בדין טלית שנפלה קיימת מחלוקת, כי ברכה חדשה נצרכת כאשר המברך הסיח דעתו מהברכה הראשונה, כגון: שישן או שעבר לילה בלי המשך לפעולה הראשונה, אבל כאשר הפסק המעשה שעליו ברך נגרם לא על ידו ומבלי ידיעתו ומבחינתו המעשה הראשון יכול להמשיך קיימת גם דעה שלא צריך לברך. המקור למחלוקת נמצא בנימוקי יוסף (הלכות ציצית י"א): ".ואם נפלה טליתו בלא מתכון וחוזר ולובשו ומתעטף בו יש אומרים שאינו צריך לחזור ולברך וכן מצאתי בשם ה"ר יונה זצ"ל, אבל מורי היה אומר שאף בזו חוזר ומברך אם נפלה מרוב גופו דהוה לי היסח הדעת ונראה לי כדבריו. ובתפילין אמרי דכל זמן דממשמשי בהו מברך. כשעוקרן ממקום הנחתן ומחזירן למקומן, וכן פירש בתוס' וכן פירש ה"ר יונה בשם רבו. וכיון דכן הוא הדין לציצית עד כאן לשון הריטב"א. הבית יוסף (אורח חיים ח') מביא את הנימוקי יוסף, ומוסיף שכאשר לא נפלה כל הטלית לא צריך לברך כי לא היה היסח דעת. וכן פסק בשולחן ערוך (שם, ט"ו): "אם נפלה טליתו שלא במתכוון וחוזר ומתעטף צריך לברך והוא שנפלה כולה, אבל אם לא נפלה כולה אף על פי שנפלה רובה אינו צריך לברך". למרות שהשולחן ערוך פסק שכאשר נפלה כל הטלית צריך לברך כשמתעטף שוב, כף החיים (נ"ח) והבן איש חי (בראשית י') פסקו שנהגו לא לברך, כפסיקת רבינו יונה, כי ספק ברכות להקל אף כנגד השולחן ערוך. אם כן, נראה שהפוסקים שסוברים שבטלית שנפלה לא צריך לחזור לברך הם יסברו כך גם במקרה שמזוזה נפלה ולא עבר זמן ארוך עד שקבעוה מחדש. אולם יתכן שדין מזוזה שונה כמו שרבו של רבינו יונה (ברי"ף ברכות ו. ואמר) מחלק שדווקא בלימוד תורה מספיק ברכה אחת ביום כי המצווה לא נגמרה כל היום וכן כשמברך ליישב בסוכה על האכילה בערב פוטר בזה גם את השינה למרות הפסק הזמן כי מצוות סוכה נמשכת כל הזמן, לעומת תפילין שזזו ממקומם וציצית שנפלה כי אצלם נגמרה מצוותן ולכן צריך לברך שוב. אם כך אפשר אולי לבאר שהיות שרגילים להוריד את התפילין והטלית אחר התפילה אם כן האדם מסיח דעתו מהם מיד שהם זזים ממקומם או נופלים ממנו לעומת מזוזה שאין דרך להסירה מהפתח וגם אדם חייב במזוזה בארץ ישראל מיד משום מצות ישוב ארץ ישראל (שולחן ערוך יורה דעה רפ"ו, כ"ב) ואם כן המצווה תמידית כלימוד תורה וסוכה לכן אין האדם מסיח דעתו ממנה כאשר היא נפלה מעצמה. לפי זה אולי גם השולחן ערוך יודה שבמזוזה אין לברך כאשר נפלה מעצמה וקבעה בחזרה באותו יום. הרב חגי בר גיורא
שאלה: תפילה בלי קול: אם אני קוראת תהילים או קריאת שמע וברכת השחר וכו' לא בקול זה לא נחשב לי??? לעשות סימנים עם הפה זה ר? קראתי פעם שאפשר להגיד בלב השאלה נשאלה בהמשך לשאלה "ברכה ותפילה בלי קול"
תשובה: כפי שכתבתי: כדי לצאת ידי חובת תפילה וברכות יש לחתוך את המילים בשפתיים ולא מספיק לקרוא "בעיניים". ולכתחילה יש גם להשמיע לאוזן את מה שאומרים.
שאלה: לימוד תורה בשכיבה - המשך: ב-1. כתבת לא לשכב על הבטן או על הגב.אבל כשיושנים יש אנשים שרגילים או אוהבים או שנוח להם לישון ככה מה כול כך לא טוב בזה? מראש השאלה נשאלה בהמשך לשאלה "לימוד תורה בשכיבה"
תשובה: לישון יש היתר, אם כי עדיף שלא להתחיל עם היתרים כאלו, אלא להתרגל לישון אחרת (גם אני עשיתי זאת בעבר וכיום ממש לא מפריע לי), אך אם קשה, אפשר להקל ולישון איך שרוצים, אך בשכיבה רגילה יש בעיה. בברכת הצלחה רבה הרב יצחק גרינבלט.
שאלה: להקל בספק ערלה בא"י: חקלאי שומר תורה שאלני. יש שכתבו שכל ספק בערלה לאסור, כי ערלה דאורייתא. אך האם לא מתחשבים במשנה למלך (בהלכות מאכלות אסורות, י, יא) שכתב: מי שסובר שתרומה בזה"ז מדרבנן אז ה"ה ערלה, ובספק מותר גם בא"י. והביאו ארץ החיים, רצג. ארעא דרבנן, כ, שכא. ולכאורה זה שיקול הלכתי כבד מאוד? מה דעת כבודו?
תשובה: וברכת ד' כיוון שהרב קוק והחזו"א זצ"ל הכריעו שאין להקל כדעת המל"מ בנידון זה, וכך נהגו בארץ ישראל, נראה שאין לצרף אלא בספקות גדולים מאד. הרב יהודה הלוי עמיחי מכון התורה והארץ כפר דרום אשקלון
שאלה: הסעות ילדים מבית הספר:. עליכם. בבקשה, אנחנו עושים הסעות ילדים מהבית ספר לבית שלהם. דורשים 450 ש"ח לילד ו 840 ל-2 ילדות. ככה סכמנו עם האמא שלהן בהתחלת הלימודים. אבל, האמא של הילדות לוקחת אותם רוב הפעמים לבית שלהם. אחרי ימים נוראים, אפילו שהאמא מבקשת שנשמור את מקומהן כל יום בשתשלם את הכל, סכמנו לקבל 700 ש"ח לחודש. עברו חודשים מחודש אינואר. היא צריכה לשלם לנו 6 חודשים ואומרת שמשאנחנו נגיד זה טוב להם! וגם צרכים להמשיך בשנה הבאה. ובאמת אנחנו לא יודעים מה להגיד ומה לענות. מצד הלכתי לא רוצים, חס ו! לעבור על משהו לא ר. אנא, מחכים את תשובתכם. הרבה ברכה והצלחה, תזכו למיצוות.
תשובה: אם הבנתי נכון סיכמתם במפורש שגם אם הם לא באים הם צריכים לשלם 700 ש"ח לחודש. אם היה סיכום מפורש כמובן שהוא מחייב.
שאלה: הנחת תפילין על ידי מחלל שבת: לרב שליט"א אבי עבר גבורות עם דמנציה. אני האח הבכור ובקשתי מאיש חב"ד שיניח תפילין לאבי. אימי מתנגדת ואומרת שאחי מניח לאבי תפילין. הבעיה, וכאן השאלה, שאחי לצערי מחלל שבת וליצן. אמרתי לה שאת לוקחת אחריות. קצת הרימה טון דיבור שאל תטיל עלי אחריות. ברשות הרב להנחות אותי עפ"י דין תורה. אני מעודי בעולם משתדל ללכת בדרכה של תורה בוגר ישיבת תו"מ בנתיבות וגמלאי צ.ה.ל ולצערי השפעתי לא מתקבלת במשפחה. ו רבה.
תשובה: אם אביך מניח תפילין כדין לא משנה מי עוזר לו. תן לו לזכות במצוות כיבוד אב.
שאלה: ערלה בצמח הנותן פירות בשנה הראשונה: האחרונים כתבו: כל צמח נחשב ירק כאשר הוא נותן פירות תוך שנתו הראשונה. כי הרב פעלים (או"ח, ח"ב, ל) כותב בשם קדמונים שזה תוספתא מפורשת אלא שזה לא בידינו. האם שמע כבוד הרב איזו התייחסות הלכתית של הרב שפירא או הרב ישראלי או אחד מפוסקי האשכנזים בעניין? וכן האם הרב יודע אם יש איזה פוסקים אשכנזים שסמכו על תנאי זה (בלחוד או בצירוף תנאים נוספים)?
תשובה: וברכת ד' החזו"א בצרוף תנאים נוספים. לא שמעתי מהגר"ש ישראלי ומהגר"א שפירא זצ"ל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כלאיים בגינת ירק: שתלתי גינת ירקות, עם הפרדה של לפחות 30 ס"מ בין מין למין. לאחר כמה שבועות- מכיוון שכל הערוגה מושקית התחילה לצמוח הרבה עשביה סביב לשתילות וכאשר הכל גדל עוד קצת- נראה כי היה מעבר של זרעים, וישנם ירקות שגדלים אחד ליד השני ללא מרחק של 30 ס"מ. (לדוג - בין שתי שתילים של חציל גדל שתיל שכבר התחיל להוציא פרחים, אני לא יודעת של מה, אבל זה לא חציל, אולי מלפפון). שאלתי היא: 1. מה המרחק המינימלי בו אני יכולה להשאיר את השתילים. 2. אם אני צריכה לעקור את השתיל- באיזה שלב אני צריכה לעשות את זה? יש שלב שלא ברור לי מספיק מה גדל, האם אני יכולה לחכות עד שאראה בודאות מה גדל, או שעלי לעקור ברגע שאני רואה את זה. 3. האם מותר לי להעביר את השתיל למקום אחר? יצוין שעמלתי רבות על הערוגות, ויש לי צער גדול מעקירה או אפילו העברה (שבד"כ לא מצליחה) של שתיל שמתחיל להניב פרות אודה לתשובותיכם.
תשובה: וברכת ד' 1. אם השתילה הייתה בהרחקה ראויה (אני מבין שמדובר בגינה ביתית לא שדות גדולות) של 15 ס"מ, וגדל באמצע עוד מין שהוא כלאים, יש צורך רק למעט, אבל אין כאן איסור. 2. רק כשברור שגדל כלאים יש צורך לעקור. (כדאי לעקור כדי שלא יזיק לגידול - הערה לא הלכתית אלא מתוך ידע). 3. אין צורך להעביר, רק את הצמח שגדל שלא כפי שתכננת יש לעקור. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חתונה בספירת העומר: בן זוגי הציע לי להינשא לו לפני חודש וחצי ובזמן חיפוש מקום לחתונה סבתו נפטרה. מכיוון שעוד לא קבענו תאריך הסכמנו על כך שהחתונה תתבצע רק לאחר שנת האבל של אימו כדי שתוכל לשמוח בחתונת בנה. הבעיה היא שבזמן זה שנה הבאה עדיין מתקיימת ספירת העומר. הבנתי שלספרדים מותר להתחתן לאחר ל"ג בעומר, האם זה נכון? והאם אני נחשבת ספרדיה או אשכנזיה לפי ההלכה? (אבי ממוצא מזרחי ואימי ממוצא אשכנזי.בן זוגי ממוצא מזרחי).
תשובה: אסור לדחות חתונה ועפ"י ההלכה יש לקיימה בהקדם האפשרי. מותר לאמא להשתתף ולרקוד בחתונת בנה למרות שנת האבל. לאחר לג' בעומר אין איסור לכול העדות. ה' יברך אותכם.
שאלה: טבעת נישואין במתנה: לאחרונה התפרסם מבצע באחת מחברות התכשיטים: קנה טבעת אירוסין וקבל טבעת נישואין במתנה. האם זה אפשרי מבחינה הלכתית להשתמש בטבעת נישואין כזאת?
תשובה: בשביל לעשות מעשה קידושין באופן של "קידושי כסף" - דבר שמקובל היום שמקדשים ע"י טבעת, צריך שהטבעת תהיה בבעלות האיש המקדש. גם אם נתנה לו במתנה גמורה הרי הוא יכול להשתמש בה ולקדש בה את אישתו. לכן אם הוא קנה את הטבעת במקום שיש מבצע, שבו משלמים על טבעת אחת ומקבלים שתים, אם הוא שילם מכספו, ניתן לקדש בטבעת זו אישה.
שאלה: טיול יומיים בצבא: הרב, יש לי שאלה בנושא טיול יומיים עם היחידה. בלו"ז הטיול יש יום אחד שיש בו שחיה או פעילות מים שתלווה בלבוש מינימאלי. ובאופן כללי בטיול שהוא יומיים ובחודשי הקיץ ובאווירה קצת משוחררת יש תחושה לא נעימה להיות באווירה שכזאת עם לבוש לא צנוע וקירבה בין בנים לבנות. אומנם ברוב הטיול הפעילויות אין בהם בעיה גלויה של חוסר צניעות אבל ההרגשה הכללית אינה טובה ויש הרגשה של תסכול שצריך כל פעם לשמור על העיניים. מה יש לעשות במצבים אלו? 1. להגיע לטיול ולהימנע מהפעילויות שלא צנועות? 2. להעלות זאת בפני המפקדים ולבקש שישנו את הפעילויות שיתאימו לכולם? 3. אם 2 לא מצליח - לפחות לבוא ליום 1 מהטיל שאין בו פעילות מים? או לסרב בתוקף להגיע? אודה לתשובת הרב, השאלה נשאלה בהמשך לשאלה "פעילות מעורבת בצבא"
תשובה: לבקש להשתחרר מכול הטיול. ואם לא לבוא ביום השני בלבד. חייל פטור מפעילות שאינה הולמת את ערכיו עפ"י הפקודות. וכן ההנחיות לגבי נופש יחידתי.
שאלה: תכלת בציצית: לכבוד הרב יעקב אריאל, יש מצווה מדאורייתא להטיל ציצית בבגד עם ארבע כנפות, שכוללת לבן ותכלת. יש מחלוקת בראשונים מה היחס בניהם- האם זאת מצווה אחת או שתי מצוות, אבל ברור שהתכלת היא מצווה. יש בכלל דיון אם אפשר לבן בלי תכלת, ולמרות שהמסקנה היא שכן, ברור שזה רק כשאין תכלת. מזה כ1500 היינו אנוסים מלהטיל תכלת מכיוון שהיא אבדה ולא ידעו איך להפיק אותה, כמו שכתב הרמב"ם בפירוש המשניות:"ואינו אצלינו היום לפי שאין אנו יודעים צביעתו." ומהרי"ל כתב שאם היינו יודעים מה החילזון היה קל לחדש את התכלת בימינו. (תשובות מהרי"ל החדשות, סימן ה ). בדורות האחרונים ככל הנראה נמצאה הדרך להפיק את התכלת האבודה. כל מי שהתעסק בסוגיה או משתכנע או נמנע מגורמים שאינם עניניים, כמו שרבו אינו מטיל תכלת. גם אם נגיד שהזיהוי אינו וודאי ב100, ידוע שספק דאורייתא לחומרא. לכן שאלתי היא: א. מדוע כבוד הרב אינו מורה להטיל תכלת? שמעתי שהרב אומר שמי שרוצה יכול לשים, אבל האם מצוות לא מחייבות את כולם? ב. מי שלא שם היום, לכאורה עדיף שלא ילבש בכלל ציצית בגלל שהוא מבטל מצוות עשה של תכלת? (כמו שכתב הר"י פערלא בפירושו לסהמ"צ של רס"ג (מ"ע ז, עמ 171): "לבן בלא תכלת לא הותר אלא כשאין לו תכלת, אבל כשיש לו. אסור ללבוש הבגד, דהוי ליה כמבטל עשה דתכלת בידים", ".כשיש לו תכלת ולבן, ואינו מטיל בבגדו אלא אחד מהם, אפילו לרבנן עביד איסורא כשלובשו, כעובר עשה בידים.("
תשובה: השאלה אינה חדשה. דנו בה גדולי ישראל לפני כ-100 שנה, שכשהנושא הועלה ע"י הרבי מראדזין. ראה בספרות ההלכתית בתקופה ההיא.
שאלה: לשלם לשדכן שלא נתן מתנה לחתונה: התחתנתי ולפני החתונה הבטחתי לשדכן סכום הכסף, השדכן הוא אח של החתן. במסיבת האירוסין חינה חתונה שבת חתן ושבע הברכות ערכנו ארוחות מפוארות והשדכן ומשפחתו לא הביאו מתנה ולא כסף. האם זה נחשב גזל? והאם עליי לתת לו את מה שהבטחתי למרות שהוא מצידו לא נתן כלום? אני אתן לו בלי נדר אבל זה די מעליב שלא נתנו כלום (משפחה של 6 נפשות) וזה גרם לנו להפסדים בחינה ובחתונה והגיע לאלפי שקלים כי לא נתנו. שאלה נוספת, האם משפחות שהגיעו למסיבות ולא נתנו מתנה זה נחשב גזל?
תשובה: אם בשמחה של אותה משפחה אתם נתתם מתנות והם לא החזירו יש בזה חשש איסור גזל. אמנם אם לא נתתם מתנות אין איסור מצידם אם לא נתנו אבל יש בזה קלקול מצידם אם יש להם אפשרות כספית. ובכל אופן אם לא קשה לך כדאי לשלם דמי שידוך ומן השמים יחזירו לך בטוב.
שאלה: חלב אחר בשר: משפחתי נהגה וכן אני שומר על עוף 4 שעות ועל בשר בקר 6. ברצוני לשאול, כמה זמן צריך לחכות אחר אכילת עוף בכדי לאכול חלבי?
תשובה: יש שנהגו בעוף 4 שעות ויש לזה מקור בודד, המנהג המבורר ביותר בתוך הסוגיה היא 6 שעות.
שאלה: כשרות שניצלים עוף טוב: בעלי ראה בעזריה ( כפר ערבי ) שניצלים "עוף טוב " באריזה המקורית שלהם ובכיתוב בעברית, במחיר ממש מוזל לעומת הסופרים שלנו. האם מותר לאכול אותם? האם הם כשרים? או שיש חשש טרפה?
תשובה: ב"ה שלו-ם וברכה מצד ההלכה בשר שיש עליו שני סמני כשרות מותר אלא אם כן יש חשש שמזיפים את סמני הכשרות כגון שהבשר הוכנס בשקיות גנובות או שהפלומבות גנובות. אפשר לברר במשחטה אם המחיר הגיוני. במקרה של חשד להונאה בכשרות יש למסור פרטים למדור לאכיפת חוק איסור הונאה בכשרות טל':025313163 פקס': 025313169 הרב חגי בר גיורא
שאלה: הכשר לבשר של בהמה שעברה התעללות: האם בשר כשר הוא בשר של בעל חיים שלא נעברו "על גופו" לאוים מדאורייתא?! איך ניתנת תעודת כשרות לבעל חיים שכל אורך חייו התעללו בו?!
תשובה: ב"ה שלו-ם וברכה, קיים איסור מהתורה של צער בעלי חיים אבל כשרות הבשר לא תלויה בזה אלא בכשרות השחיטה ושלבהמה לא היה מום שמטריף אותה. אחר השחיטה צריך לנקר את הבשר ולהכשיר אותו בהמלחה או צלייה באש לפני האכילה. רק כאשר ההתעללות גרמה למום שמטריף את הבהמה אסור לאכול את הבשר. הרב חגי בר גיורא
שאלה: נוסח חילול נטע רבעי: לכבוד הרב. האם כבודו יוכל לפרט את כל התהליך שאני צריך לבצע על פירות נטע רבעי כדי שהיו מותרים באכילה?
תשובה: וברכת ד' א. לאחר שקטפת את הפירות. ב. צריך לחלל את קדושת הפירות על פרוטה במטבע המיוחדת לכך. (הפרוטה היום כ 10 אגו'). אפשר גם לפדות על פירות אחרים (ויש אומרים שאף על סוכר ששווה פרוטה). ג. אם זה רבעי ודאי מברכים "על פדיון רבעי". בספק אין מברכים. ד. אם המטבע שלך, יש לברך (בודאי) ולומר: "פרות רבעי בתוספת רבע מערכן מחוללים על פרוטה ורבע שבמטבע זו". אם אתה מנויי בבית האוצר שבמכון התורה והארץ אתה צריך לומר "במטבע המיוחדת לי בבית האוצר". בברכת התורה והארץ יהודה הלוי עמיחי מכון התורה והארץ כפר דרום אשקלון